મંગળવારે નવા નિમાયેલા પ્રધાન જિતેન્દ્ર સિંહે કહ્યું હતું કે કલમ 370ને કારણે રાજ્યને ભારે નુકસાન થઈ રહ્યું છે અને તેને રદ કરવાનો વિરોધ માત્ર રાજકીય કારણોસર થઈ રહ્યો છે. તેમણે કહ્યું કે આ કલમને દૂર કરવા માટે ચર્ચા કરાશે, જેથી દેશના યુવાનો તેનાથી થતા નુકસાન અંગે સભાન બને. જોકે બાદમાં તેમણે આ નિવેદનથી ફેરવી તોળવ્યું હતું. તેમણે કહ્યું કે તેમના નિવેદનને ખોટી રીતે રજૂ કરાયું છે.